ഇന്ത്യന് വിപണിയില് നോട്ടമിട്ട് റേറ്റിംഗ് ഏജന്സികള് ഓഹരി അവലോകനംസോണിയ ഭാനു ബുള് തരംഗം ഇന്ഡെക്സുകളെ ചരിത്രത്തിലെ ഏറ്റവും ഉയര്ന്ന തലത്തിലെത്തിച്ചു. ബോംബെ സെന്സെക്സ് ഉറ്റു നോക്കുന്നതു 63,000 പോയിന്റിനെ. പിന്നിട്ടവാരം 1032 പോയിന്റ് മികവുകാണിച്ച്, ചരിത്രത്തില് ആദ്യമായി 60,000 കടന്നു. രാജ്യാന്തര ക്രൈഡിറ്റ് റേറ്റിംഗ് ഏജന്സികള് ഏഷ്യന് മേഖലയില് ഇന്ത്യ കാഴ്ചവയ്ക്കുന്ന കുതിച്ചുചാട്ടം സസൂക്ഷ്മം നിരീക്ഷിക്കുന്നു, റേറ്റിംഗ് പുതുക്കിയാല് വിദേശനിക്ഷേപം ഉയരും.നിഫ്റ്റിക്കു 18,000 ലേക്ക് പ്രവേശിക്കാനായില്ലെങ്കിലും ദീപാവലിക്കു മുന്നോടിയായി സൂചിക 18,910വരെ സഞ്ചരിക്കാന് സാധ്യതകള് തെളിയുന്നു. സാമ്ബത്തിക രംഗത്തെ ചലനങ്ങളും വിദേശ ഫണ്ടുകളുടെ നീക്കങ്ങളും സൂചികയുടെ തിളക്കം വര്ധിപ്പിക്കാമെങ്കിലും സാങ്കേതികമായി ഓവര് ബോട്ടായതിനാല് തിരുത്തല് പ്രതീക്ഷിക്കാം.ഈ വര്ഷം 25.75 ശതമാനം കുതിപ്പുമായി സെന്സെക്സ്1 2,297 പോയിന്റ് വര്ധിച്ചു, മുന്വാരം സൂചിപ്പിച്ചതു ശരിവച്ച് ചൈനീസ് റിയല് എസ്റ്റേറ്റ് മേഖലയിലെ തകര്ച്ച ഷാങ്ഹായി സൂചികയെ മാത്രമല്ല, ഏഷ്യയിലെ മറ്റ് ഓഹരി ഇന്ഡെക്സുകളെയും പിടിച്ചുലച്ചു. വാരാദ്യം ഇന്ത്യന് മാര്ക്കറ്റും ചൈനീസ് കാറ്റില് ആടിയുലഞ്ഞതോടെ സെന്സെക്സ് 59,015ല്നിന്ന് 58,308 പോയിന്റിലേക്കിടിഞ്ഞു.ആദ്യ പകുതിയില് 58,12759,820 ടാര്ജറ്റില് സെന്സെക്സ് സഞ്ചരിക്കുമെന്നു കഴിഞ്ഞവാരം നല്കിയ വിലയിരുത്തല് ശരിവയ്ക്കും വിധത്തിലായിരുന്നു സൂചികയുടെ ഓരോ ചലനവും. വെളളിയാഴ്ച സെന്സെക്സ് 60,000ലെ നിര്ണായക പ്രതിരോധം തകര്ത്ത് 60,333വരെ ഉയര്ന്ന്ചരിത്രം സൃഷ്ടിച്ചശേഷം 60,048ല് ക്ലോസിംഗ് നടന്നു. സൂചിക ഉറ്റുനോക്കുന്നത് 60,818ലെ ആദ്യ പ്രതിരോധത്തെയാണ്. ഇതു മറികടന്നാല് 61,588ലേക്ക് ഒക്ടോബര് ആദ്യം പ്രവേശിക്കാം. അതേസമയം ലാഭമെടുപ്പിന് ഓപ്പറേറ്റര്മാര് മത്സരിച്ചാല് 58,793ല് താങ്ങുണ്ട്, ഈ താങ്ങ് നഷ്ടപ്പെട്ടാല് 57,538വരെ പരീക്ഷണങ്ങള്ക്ക് ഇടയുണ്ട്. നിഫ്റ്റിക്ക് 18,000ലേക്ക് പ്രവേശിക്കാനായില്ലങ്കിലും വിപണി വര്ധിച്ച ആവേശത്തിലാണ്. മേയ് മധ്യം 14,950 റേഞ്ചില് ഉടലെടുത്ത ബുള് റാലിയില് ഇതിനകം 3000 പോയിന്റ് വാരിക്കൂട്ടി. ബുള് ഇടപാടുകാര് തികഞ്ഞ ആത്മവിശ്വാസത്തിലാണെങ്കിലും വിപണിയുടെ സാങ്കേതിക വശങ്ങള് പലതും ഓവര് ബോട്ടായതിനാല് ഫണ്ടുകള് നിക്ഷേപം നിയന്ത്രിക്കുന്നു. മുന് വാരത്തിലെ 17,585 പോയിന്റില്നിന്നു തളര്ച്ചയോടെയാണു ട്രേഡിംഗ് തുടങ്ങിയത്. ദീപിക പോയവാരം സൂചിപ്പിച്ച 17,325 ലെ ആദ്യ സപ്പോര്ട്ട് തകര്ച്ചയ്ക്കിടയില് തിരിച്ചുവരവിന് വേഗം പകര്ന്നു. തിങ്കളാഴ്ച 17,350 ലേക്കിടിഞ്ഞവേളയിലെ ഫണ്ട്ബയ്യിങ് 17,793ലെ ആദ്യ പ്രതിരോധം തകര്ത്തതു വാങ്ങല് താത്പര്യം ഇരട്ടിപ്പിച്ചു. പ്രദേശികനിക്ഷേപകരും പുതിയ ബാധ്യതകള്ക്ക് മത്സരിച്ചതോടെ വാരാന്ത്യം റിക്കാര്ഡായ 17,947.65വരെ നിഫ്റ്റി സഞ്ചരിച്ച ശേഷം ക്ലോസിംഗില് 17,853 പോയിന്റിലാണ്. ഈവാരം 17,486ലെ സപ്പോര്ട്ട് കാത്തുസൂക്ഷിച്ച് പുതിയ ഉയരമായ 18,083ലേക്കും തുടര്ന്ന് 18,313 ലേക്കും ഒക്ടോബറില് സൂചിക മുന്നേറാം. മഹാനവമി ദീപാവലി വേളയില് 18,910 റേഞ്ചില് ഇടം കണ്ടത്താം. എന്നാല്, ആദ്യ സപ്പോര്ട്ട് നഷ്ടപ്പെട്ടാല് നിഫ്റ്റി 17,119ലേക്കു സാങ്കേതിക പരീക്ഷണങ്ങള്ക്കു മുതിരാം. ഡെയ്ലി ചാര്ട്ടില് നിഫ്റ്റിയുടെ സാങ്കേതിക ചലനങ്ങള് നിരീക്ഷിച്ചാല് സൂപ്പര് ട്രന്ഡ്, പാരാബോളിക്ക് എസ്എആര് തുടങ്ങിയവ ബുള്ളിഷ് മൂഡിലാണ്. ഫാസ്റ്റ് സ്റ്റോക്കാസ്റ്റിക്ക്, സ്ലോ സ്റ്റോക്കാസ്റ്റിക്ക്, ആര്എസ് ഐ ഓവര് ബോട്ടാണ്. വിനിമയ വിപണിയില് രൂപ 73.48ല്നിന്ന് 73.64ലേക്കു തളര്ന്നു. ഫെഡ് റിസര്വ് സാമ്ബത്തികമേഖലയ്ക്ക് ഊര്ജം പകരാനുള്ള ശ്രമം തുടരുമെന്ന വെളിപ്പെടുത്തല് ഡോളറിന് കരുത്തായി. വിദേശഫണ്ടുകള് 1935 കോടിയുടെ ഓഹരികള് വാങ്ങുകയും 1943 കോടി രൂപയുടേത് വില്ക്കുകയും ചെയ്തു. അതേസമയം ആഭ്യന്തരഫണ്ടുകള് 5191 കോടിയുടെ നിക്ഷേപവും 2143 കോടിയുടെ വില്പ്പനയും നടത്തി. വിദേശ ഓപ്പറേറ്റര്മാര് 7137.72 കോടിയും ആഭ്യന്തര ഫണ്ടുകള് 1030.37 കോടിരൂപയും ഈ മാസം നിക്ഷേപിച്ചു.